KLAIPĖDOS „VĖTRUNGĖS“ GIMNAZIJA

2013-2014 m. m.

VIDAUS AUDITAS

KLAIPĖDA, 2014

**TURINYS**

[I. ĮVADAS 3](#_Toc387866717)

[II. TYRIMO METODIKA 4](#_Toc387866718)

[III. REZULTATAI, IŠVADOS IR REKOMENDACIJOS 5](#_Toc387866719)

[3.1. Mokinių pateiktų atsakymų analizė 5](#_Toc387866720)

[3.2. Mokinių pateiktų atsakymų išvados 11](#_Toc387866721)

[3.3. Mokinių pateiktų atsakymų rekomendacijos 12](#_Toc387866722)

[3.4. Tėvų atsakymų analizė 13](#_Toc387866723)

[3.5. Tėvų atsakymų išvados 13](#_Toc387866724)

[3.6. Tėvų atsakymų rekomendacijos 13](#_Toc387866725)

[3.7. Mokytojų atsakymų analizė 14](#_Toc387866726)

[3.8. Mokytojų atsakymų išvados 16](#_Toc387866729)

[3.9. Mokytojų atsakymų rekomendacijos 16](#_Toc387866731)

# ĮVADAS

„Vėtrungės“ gimnazijos 2013-2014 m. m. vidaus įsivertinimo grupės sudėtis:

* Vadovas - mokytojas Virgilijus Valickis.
* Nariai - Rita Žukaitienė, Lina Balčaitienė, Kristina Adomavičienė, Leonas Šimkus ir Renata Baltrimienė.
* Administracijos atstovas - direktoriaus pavaduotojas Ramūnas Dobranskis.

Vidaus įsivertinimas buvo atliekamas sausio-gegužės mėnesiais.

# TYRIMO METODIKA

Vidaus įsivertinimas buvo atliekamas remiantis Bendrojo lavinimo mokyklos vidaus audito tvarkos aprašu, patvirtintu 2007 liepos 18 d. Nr. ISAK-1469.

Vidaus įsivertinimas buvo atliktas 2014 m. sausio-gegužės mėnesiais.

Plačiojo audito šiuokart atsisakyta, kadangi buvo nutarta patikrinti kai kurias giluminio audito dalis nepriklausomai nuo plačiojo audito rezultatų.

Giluminiam auditui atlikti buvo pasirinkti veiklos rodikliai:

2.3.2 Mokymo ir gyvenimo ryšys

2.3.3 Mokytojo ir mokinio dialogas

2.3.4 Išmokimo stebėjimas

2.4.1. Mokymosi motyvacija

2.4.2 Mokėjimas mokytis

2.4.3. Mokymasis bendradarbiaujant

2.5.2 Mokymosi veiklos diferencijavimas

2.6.2 Vertinimas kaip ugdymas

2.6.3. Vertinimas kaip informavimas

Giluminiam auditui atlikti pasitelktas elektroninis anketavimas. Apklausoje dalyvavo 150 mokinių, 64 tėvai ir 24 mokytojai.

# REZULTATAI, IŠVADOS IR REKOMENDACIJOS

## Mokinių pateiktų atsakymų analizė

Apklausoje dalyvavo 150 mokinių. Aktyviausi buvo antrokai – jie sudarė 31 proc. dalyvavusių. Pagal gimnazines klases mokiniai pasiskirstė taip:

|  |  |  |
| --- | --- | --- |
| 1-os gimnazijos klasės | 40 | 27 % |
| 2-os gimnazijos klasės | 46 | 31 % |
| 3-os gimnazijos klasės | 36 | 24 % |
| 4-os gimnazijos klasės | 28 | 19 % |

Dėl vidaus kokybės įsivertinimo grupės narių neatidumo (per vėlai į anketas buvo įtraukta fizika ir dorinis ugdymas), duomenys, susiję su fizika ir doriniu ugdymu, čia neanalizuojami.

**Nurodyti 3 mokomuosius dalykus, kurių metu įgytas žinias mokiniai dažniausiai gali pritaikyti gyvenime.**

**Visos klasės:** iš 11 mokomųjų dalykų buvo išskirtos anglų k. ir lietuvių k., sudariusios 40 proc. visų balsų (anglų k. - 25 proc., lietuvių kalba - 18 proc., biologija - 12 proc.).

**Nurodyti 3 mokomuosius dalykus, kurių įgytų žinių mokiniai dažniausiai nesugeba pritaikyti gyvenime.**

**Visos klasės:** buvo nurodyta chemija (19 proc.), dailė (16 proc.) istorija (13 proc.)

**Kaip dažnai mokytojai suformuluoja pamokos paskirtį ar uždavinius?**

**Visos klasės:**  visada ar dažnai suformuluoja biologijos mokytojai (92 proc.), matematikos (86 proc.), istorijos (84 proc.). Rečiausiai uždaviniai formuluojami dailės pamokose (40 proc.)

**I gimnazinės klasės:** dažniausiai uždavinius suformuluoja istorijos mokytojai(visada ar dažnai formuluoja 96 proc.) Rečiausiai – dailės (40 proc.)

**II gimnazinės klasės:**  dažniausiai uždavinius suformuluoja biologijos mokytojai(visada ar dažnai formuluoja 95 proc.). Rečiausiai – dailės (52 proc.)

**III gimnazinės klasės:** dažniausiai uždavinius suformuluoja biologijos mokytojai(visada ar dažnai formuluoja 92 proc.). Rečiausiai – dailės (33 proc.)

**IV gimnazinės klasės:** dažniausiai uždavinius suformuluojamatematikos mokytojai(visada ar dažnai formuluoja 97 proc.). Rečiausiai – dailės (25 proc.)

**Ar mokiniams aiškiai suprantamas mokytojo vedamas pamokos aiškinimas, demonstravimas ir nurodymai?**

**I gimnazinės klasės:** geriausias rezultatas – istorijos ir biologijos dalyko išaiškinimas ( „taip“ atsakė 80 proc.). Sunkiausiai suprantamas aiškinimas rusų k. pamokose („taip“ - 40 proc., „ne“ - 30 proc.)

**II gimnazinės klasės:** geriausias rezultatas – biologijos dalyko išaiškinimas („taip“ atsakė 87 proc.)

Sunkiausiai suprantamas aiškinimas rusų k. pamokose („taip“ - 33 proc., „ne“ - 39 proc.)

**III gimnazinės klasės:** geriausias rezultatas – biologijos dalyko išaiškinimas („taip“ atsakė 65 proc.)

Sunkiausiai suprantamas aiškinimas chemijos pamokose („taip“ 24 proc., „ne“ 32 proc.)

**IV gimnazinės klasės:** geriausias rezultatas – išaiškinimas anglų k. pamokose („taip“ atsakė 71 proc.)

Sunkiausiai suprantamas aiškinimas chemijos pamokose („taip“ - 32 proc., „ne“ - 43 proc.)

**Kurio mokytojo – autokrato ar demokrato - darbo metodai, mokinių nuomone, teikia geresnius rezultatus?**

**Visos klasės:** rinkdamiesi mokytojo autokrato ar mokytojo demokrato darbo metodus, 57 proc. mokinių pasirinko pastarąjį.

**Atskiros gimnazinės klasės:**  trečiokai (57 proc. prieš 43 proc.) pasisakė už autokratą.

**Nurodyti 3 dalykus, su kurių mokytojais diskusijos, mokinių nuomone, teikia abipusės naudos.**

**Visos klasės:** labiausiai įvertintos diskusijos lietuvių k. pamokose (21 proc.) ir anglų k. bei istorijos pamokose (po 16 proc.)

**Pažymėti mokomąjį dalyką, kurio mokytojo pagyrimai mokinius nuteikia ypač pozityviai.**

**Visos klasės:**  pagyrų negaili mokiniams matematikai (31 proc.) Rečiausiai giria chemijos ir kūno kultūros mokytojai (po 1 proc.)

**I-III gimnazinės klasės:** pagyrų negaili matematikai, surinkę. Reikia pažymėti, jog mokiniai labiausiai ir laukia pagyrų iš matematikų, nes jos nuteikia ypač pozityviai.

**IV gimnazinės klasės:**  labiausiai vertina pagyras, gaunamas per lietuvių k. pamokas (36 proc.) Biologai dažniau primiršta pagirti (18 proc.)

**Ar namų darbai raštu padeda įtvirtinti naują išdėstytą medžiagą?**

**Visos klasės:** 30 proc. atsakė „taip“, bet tai, kad 55 proc. pasakė, jog „ne visada“, rodo, kad šis pamokos įtvirtinimo būdas nėra įsisavintas. Kuo vyresni mokiniai, tuo daugiau atsiranda nedarančių namų darbų (pirmokai 0 proc., antrokai ir trečiokai po 9 proc., ketvirtokai – 18 proc.)

**Kaip dažnai mokytojai tikrina ir vertina namų darbus?**

**Visos klasės:** visi mokytojai žino, jog namų darbus privaloma patikrinti, bent jau dėl tų mokinių, kurie atlikdami namų užduotis sugaišo daug laiko. „Visada ar dažnai“ tikrina anglų k. mokytojai (80 proc.), biologijos (70 proc.), lietuvių k. (65 proc.). Rečiausiai tikrina dailės (20 proc. ) ir chemijos (24 proc.) mokytojai.

**I gimnazinės klasės:** „visada ar dažnai“ anglų k. mokytojai (80 proc.). Rečiausiai – dailės (18 proc.)

**II gimnazinės klasės:** „visada ar dažnai“ anglų k. mokytojai (87 proc.). Rečiausiai – chemijos (18 proc.)

**III gimnazinės klasės:** „visada ar dažnai“ lietuvių k. mokytojai (65 proc.). Rečiausiai – dailės (13 proc.)

**IV gimnazinės klasės:** „visada ar dažnai“ anglų k. mokytojai (82 proc.). Rečiausiai – dailės (11 proc.).

**Pažymėti 3 dalykus, kurių namų darbų atlikimas užima daugiausiai laiko.**

**Visos klasės:** daugiausiai laiko užima trijų mokomųjų dalykų namų darbų ruoša: matematikos (26 proc.), anglų k. (22 proc.) ir lietuvių k. (21 proc.)

**Ar dažni žinių patikrinimai (kontroliniai darbai, savarankiški darbai ir kt.) skatina mokymosi procesą?**

**Visos klasės:** aiškios nuomonės mokiniai neturi: 51 proc. sako „taip“, 43 proc. - „ne“.

**Ar mokytojas pastebi mokinį?**

**Visos klasės:** anot apklausos, mokinius pastebi anglų k. mokytojai (83 proc.), lietuvių k. (81 proc.) ir matematikos (79 proc.) mokytojai. Rečiausiai mokinius pastebi chemijos (41 proc.), dailės (46 proc.) ir geografijos (47 proc.) mokytojai.

**I gimnazinės klasės:** mokytojų dėmesiu mažiausiai skundžiasi besimokantys anglų k. (85 proc.) ir lietuvių k. (83 proc.). Mažiausiai dėmesio skiria chemijos mokytojai (43 proc.)

**II gimnazinės klasės:** mokytojų dėmesiu mažiausiai skundžiasi besimokantys anglų k. (85 proc.) ir lietuvių k. (87 proc.). Labiausiai dėmesio stokojama per geografijos pamokas (43 proc.)

**III gimnazinės klasės:** mokytojų dėmesiu mažiausiai skundžiasi besimokantys anglų k. (84 proc.) Labiausiai dėmesio stokojama per dailės pamokas (27 proc.)

**IV gimnazinės klasės:** mokytojų dėmesiu mažiausiai skundžiasi besimokantys matematikos (93 proc.). Labiausiai dėmesio stokojama per chemijos pamokas (32 proc.)

**Kurių žinių patikrinimai labiausiai skatina mokytis ir tobulėti?**

**Visos klasės:** lietuvių k., matematikos ir anglų k. (surinko po 17 proc.) žinių patikrinimai skatina tobulėti labiausiai, taip pat skatina ir biologijos žinių patikrinimai (16 proc.)

**Kokiu būdu mokiniai bando pašalinti atsiradusias žinių spragas?**

**Visos klasės:** efektyviausias būdas yra draugų pagalba (41 proc.). Po to – mokytojų pagalba (26 proc.) ir mokymasis privačiai (14 proc.)

**Ar mokinio pusmečio (trimestro) įvertinimai atitinka jo žinių lygį?**

**Visos klasės:** objektyviausi įvertinimai yra dailės, IT (surinkta po 75 proc. balsų) ir biologijos (72 proc.). Daugiausiai nepatenkintų matematikos (31 proc.), geografijos (29 proc.) ir lietuvių k. įvertinimais (28 proc.). Net 26 proc. respondentų pažymėjo, jog jų pažymys yra aukštesnis, nei jie sugeba mokytis.

**I gimnazinės klasės:** objektyviausiai vertina IT mokytojai (90 proc.), daugiausia nepatenkintų pažymiu iš biologijos (35 proc.), 30 proc. rusų k. respondentų teigė, jog yra pervertinti.

**II gimnazinės klasės:** objektyviausiai vertina biologijos mokytojai (87 proc.), daugiausiai nepatenkintų pažymiu iš matematikos (43 proc.), 35 proc. rusų k. respondentų teigė, jog yra pervertinti.

**III gimnazinės klasės:** objektyviausiai vertina IT ir dailės mokytojai (po 70 proc.), daugiausia nepatenkintų pažymiu iš lietuvių k. (38 proc.), 24 proc. anglų k. respondentų teigė, jog yra pervertinti.

**IV gimnazinės klasės:** objektyviausiai vertina matematikos ir chemijos mokytojai (po 79 proc.), daugiausia nepatenkintų pažymiu iš lietuvių k. (46 proc.), 25 proc. istorijos respondentų teigė, jog yra pervertinti.

**Ar pamokų lankymas turi įtakos mokinių žinių lygiui?**

**Visos klasės:**  labiausiai mokiniai akcentavo matematikos (83 proc.) ir biologijos (76 proc.) pamokų lankymo ryšį su jų žinių lygiu. Mokiniai teigė, jog dailės (59 proc.) ir rusų kalbos (34 proc.) pamokų lankymas neturi įtakos jų žinių lygiui.

**I gimnazinės klasės:** 93 proc., lankantys matematikos pamokas, pasakė „taip“. 63 proc., lankantys dailę, pasakė „ne“.

**II gimnazinės klasės:** 74 proc., lankantys matematikos, lietuvių k. ir biologijos pamokas, pasakė „taip“, 61 proc., lankantys dailės pamokas, pasakė „ne“.

**III gimnazinės klasės:** 81 proc., lankantys matematikos pamokas, pasakė „taip“. 51 proc., lankantys dailės pamokas, pasakė „ne“.

**IV gimnazinės klasės:** 86 proc., lankantys matematikos pamokas, pasakė „taip“. 61 proc., lankantys dailės pamokas, pasakė „ne“. „Ne“ pasakė ir 50 proc., besimokančių lietuvių kalbą.

**Kas atsakingas už mokinių praleistas ir nepateisintas pamokas?**

**Visos klasės:** 59 proc. mokinių kaltę prisiėmė patys, 11 proc. teigė, jog kalti tėvai.

**Kurie namų darbai yra sudėtingiausi?**

**Visos klasės:** mokinių nuomone, sudėtingiausi matematikos (24 proc.), anglų k. (17 proc.) ir lietuvių k. (15 proc.) namų darbai.

**Kurių dalykų namų darbus mokiniai sugeba atlikti savarankiškai?**

**Visos klasės:** anot mokinių, lietuvių k., anglų k., matematikos, istorijos, biologijos ir geografijos namų darbus galima atlikti savarankiškai (11-12 proc.)

**Ar mokiniai sugeba savarankiškai susirasti reikiamą informaciją, kad atliktų namų darbų užduotis?**

**Visos klasės:**  55 proc. mokinių nurodė, jog sugeba susirasti informaciją, 45 proc. tai sugeba padaryti „kartais“. Kiek sunkiau sekasi pirmokams („taip“ - 40 proc.)

**Kur mokiniai dažniausiai ieško informacijos?**

**Visos klasės:** 83 proc. mokinių sako, jog namuose, 9 proc. – mokykloje, 7 proc. – jos padeda draugai. 5 proc. trečiokų ir 4 proc. ketvirtokų dar ieško informacijos miesto bibliotekose.

**Ar darbas grupėse (poromis) yra efektyvus?**

**Visos klasės:** 51 proc. nurodė, jog efektyvus, 29 proc., jog neefektyvus, 20 proc. neturi konkrečios nuomonės. Kuo vyresnė klasė, tuo labiau abejojama darbo grupėse efektyvumu.

**Kurių dalykų mokytojai diferencijuoja užduotis?**

**Visos klasės:** aiškiai pasakyti, jog mokytojai diferencijuoja ar nediferencijuoja užduotis, negalima. Tai, kad 60 proc. mokinių teigė, jog lietuvių k. pamokose yra vykdoma užduočių diferenciacija, parodo, jog lietuvių k. mokytojai taiko šį metodą, bet ne nuolat.

Rusų k., istorijos, geografijos, chemijos, IT ir dailės mokytojai retai taiko diferenciaciją.

**I gimnazinės klasės:** dažniausiai taiko matematikai (68 proc.), rečiausiai – dailės mokytojai (28 proc.)

**II gimnazinės klasės:** dažniausiai taiko biologijos (65 proc.), rečiausiai – dailės mokytojai (24 proc.)

**III gimnazinės klasės:** dažniausiai taiko lietuvių kabos (65 proc.), rečiausiai – dailės mokytojai (22 proc.)

**IV gimnazinės klasės:** dažniausiai taiko anglų k. (68 proc.), rečiausiai – dailės mokytojai (14 proc.)

**Ar mokiniui teikia naudos, kai mokytojai diferencijuoja užduotis?**

**Visos klasės:** vieningo atsakymo nėra, nes 42 proc. nurodė, kad mokytojai diferencijuoja užduotis, 15 proc. teigia, jog nediferencijuoja, 43 proc. mokinių nežino, ar diferencijuoja.

**Ar mokiniams aiški mokytojų taikoma vertinimo sistema?**

**Visos klasės:** vertinimo sistema daugumai mokinių yra aiški. Gal kiek daugiau jos nesuprantančių kalbėjo apie lietuvių. k. (36 proc.), dailės (34 proc.) ir rusų k. (33 proc.) pamokas.

**I gimnazinės klasės:** palankiausiai vertinta istorija (90 proc.) ir matematika (88 proc.). Sunkiausiai suprantama lietuvių k. mokytojų taikoma vertinimo sistema (48 proc.)

**II gimnazinės klasės:** palankiausiai vertinta biologija (89 proc.). Sunkiausiai suprantama matematikų vertinimo sistema (37 proc.)

**III gimnazinės klasės:** palankiausiai vertinta biologija (89 proc.). Sunkiausiai suprantama dailės (49 proc.) pamokose taikoma vertinimo sistema.

**IV gimnazinės klasės:** palankiausiai vertinta anglų k. (89 proc.). Sunkiausiai suprantama dailės (50 proc.) pamokose taikoma vertinimo sistema.

**Ar mokytojo kritika ir jo vertinimo sistema skatina mokinių mokymosi kokybę?**

**Visos klasės:** 59 proc. mokinių atsakė, jog skatina, 21 proc. teigė, jog neskatina. Kuo vyresnė klasė, tuo mokytojo daromas poveikis yra mažesnis.

**Ar tėvų kritika dėl mokymosi daro poveikį mokinių pažangumui?**

**Visos klasės**

Beveik pusė mokinių (49 proc.) teigė, kad daro poveikį, 34 proc. teigė, jog nedaro, ir 17 proc. nekreipia dėmesio į tėvų kritiką. Visų klasių rezultatai labai panašūs.

## Mokinių pateiktų atsakymų išvados

**Visos klasės**

1. Sukurta elektronine anketa norėta išanalizuoti tokius veiklos rodiklius:

***2.3.2 Mokymo ir gyvenimo ryšį***

***2.3.3 Mokytojo ir mokinio dialogą***

***2.3.4 Išmokimo stebėjimą***

***2.4.2 Mokėjimą mokytis***

***2.5.2 Mokymosi veiklos diferencijavimą***

***2.6.2 Vertinimą kaip ugdymą***

2. Atsakymus pateikė 150 mokinių iš 1-4 gimnazinių klasių.

3. Klausimyno dėka mokiniai galėjo išsakyti savo nuomonę apie mokomuosius dalykus, mokytojus.

4. Dėl vidaus kokybės įsivertinimo grupės padarytų klaidų nepavyko aptarti fizikos ir dorinio ugdymo dalykų.

5. Moksleiviai mano, jog tokiems dalykams, kaip chemija, dailė ar istorija, vidurinio mokymo programoje skiriama per daug dėmesio, nes šie dalykai mažiausiai pritaikomi gyvenime.

6. Negalime pasakyti, jog mokytojai visada pamokos pradžioje išaiškina pamokos paskirtį ar uždavinius. Ypač per dailės pamokas.

7. Mokinių nuomone, profesionaliausiai pamokas veda biologai ir geografai. Mokiniai aiškiai supranta, ko iš jų nori šių dalykų mokytojai.

8. Mokiniai skundžiasi mokytojų dėmesio stoka.

9. Tai, kad ne visada patikrinami ir vertinami mokinių namų darbai, sako 55 proc. apklaustųjų, jie taip pat teigia, kad ne visada namų darbai raštu padeda įtvirtinti naują temą.

10. Šiuo metu matematikos, anglų kalbos ir lietuvių kalbos namų darbų atlikimas užima daugiausiai laiko.

11. Mokytojas nėra pats geriausias mokinio draugas. Tai patvirtina faktas, kad 41 proc. mokinių savo žinių spragas linkę šalinti padedami draugų (mokytojams tenka 26 proc., mokymuisi privačiai - 14 proc.)

12. Mokiniai mano, jog objektyviausiai mokinių žinias vertina IT, dailės ir biologijos mokytojai. 26 proc. mokinių pastebi, jog mokytojai juos pervertina.

13. 83 proc. matematiką ir 76 proc. biologiją besimokančių mokinių mano, jog šių pamokų lankymas ypač susijęs su jų žinių lygiu. O štai dailės (59 proc.) ir rusų k. (34 proc.) turimų žinių lygis nesiejamas su lankomumu.

14. Nėra tokių mokomųjų dalykų, kurių namų darbų mokiniai nesugebėtų atlikti savarankiškai.

15. Nėra aiškios mokinių nuomonės dėl darbo grupėse efektyvumo.

16. Sudėtinga pasakyti, ar mokytojai nuolat taiko diferencijuotą mokymą. Susidaro įspūdis, jog tai retas dalykas mokytojų darbe. Patys mokiniai neturi bendros nuomonės dėl diferencijuoto darbo naudos.

17. 59 proc. mokinių mano, jog mokytojo tinkama darbo sistema gali paskatinti mokinių mokymosi kokybę. Tėvų galimybės šiuo atveju vertinamos prasčiau (49 proc.)

## Mokinių pateiktų atsakymų rekomendacijos

1. Mokytojai neturėtų pamiršti pamokos pradžioje nurodyti pamokos paskirtį ar uždavinius.

2. Mokytojai privalo gerbti mokinių pastangas ruošiant namų darbus, todėl reikia būtinai juos aptarti.

3. Mokiniai pageidauja daugiau mokytojų dėmesio pamokų metu. Nori būti pastebėti. Tai būtų būdas pagerinti mokinių ir mokytojų tarpusavio santykius, dėl to lengvesnis taptų mokymosi procesas.

4. Kruopščiai parengtos ir kokybiškai pravestos pamokos sumažina mokinių praleistų pamokų skaičių.

## Tėvų atsakymų analizė

Aktyviausiai į anketų klausimus atsakinėjo 2-ų gimn. kl. (24) ir 1-ų gimn. kl. (23) tėvai. Iš abiturientų tėvų dalyvavo tik 3, 3-ių gimn. kl. – 12 tėvų.

Iš 64 apklaustųjų 58 tėvai mano, kad jų vaikas gerbia mokytojus. Tėvų manymu, jų atžalos labiausiai pasitiki lietuvių kalbos (38), matematikos (28), anglų k. (24), biologijos (23) mokytojais. Labiausiai nepasitiki mokytojais, kurie dėsto **matematiką** (24), chemiją (23), rusų k. (19).

56 apklaustieji reaguoja į savo vaikų be priežasties praleistas pamokas. 95% apklaustųjų nenori, kad lankomumo problemas spręstų tik mokykla.

44% apklaustųjų domisi, kaip vaikas atlieka namų darbus. Tiek pat apklaustųjų namų darbais domisi tik kartais, 13% tėvų visai nesidomi namų darbais.

97% apklaustųjų mano, kad jų vaikui sudarytos visos sąlygos ruošti pamokas namuose.

Vaiko mokymosi rezultatais 47% domisi kasdien, kartą per savaitę – 42 %, 11% domisi retai.

## Tėvų atsakymų išvados

**Mažas dalyvavusių apklausoje tėvų skaičius neleidžia susidaryti objektyvesnio vaizdo.**

Tėvai mažai domisi mokyklos bendruomenės veikla, vangiai atsakinėja į pateiktas anketas. Tėvų nuomone, jų atžalos labiausiai pasitiki lietuvių kalbos ir matematikos mokytojais. Tėvai nenori, kad lankomumo problemas spręstų tik mokykla. Tik trečdalis tėvų domisi, kaip vaikas atlieka namų darbus. Beveik pusė apklaustų tėvų kasdien domisi vaiko mokymosi rezultatais.

## Tėvų atsakymų rekomendacijos

1. Raginti mokinių tėvus labiau domėtis mokyklos bendruomenės veikla.

2. Spendžiant lankomumo problemas įtraukti mokinių tėvus.

3. Raginti mokinių tėvus dažniau domėtis, kaip vaikai atlieka namų darbus ir dažniau patikrinti vaiko mokymosi rezultatus.

## Mokytojų atsakymų analizė

Apklausoje dalyvavo 24 mokytojai.

### Kokia Jūsų dėstomo dalyko dalis procentais galėtų būti susijusi su gyvenimiška praktika?

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 100% | 90% | 80% | 70% | 60% | 50% | 40% | 30% | 20% | 10% | 0% |
| Lietuvių k. | **17%** | **33%** | **17%** | **33%** | 0% | 0% | 0% | 0% | 0% | 0% | 0% |
| Matematika | 0% | **20%** | 0% | **60%** | 0% | **20%** | 0% | 0% | 0% | 0% | 0% |
| Anglų k. | **33%** | **33%** | **33%** | 0% | 0% | 0% | 0% | 0% | 0% | 0% | 0% |
| Rusų k | 0% | 0% | **33%** | 0% | 0% | 0% | **33%** | 0% | 0% | 0% | **33%** |
| Istorija | 0% | 0% | **50%** | 0% | 0% | 0% | 0% | **25%** | **25%** | 0% | 0% |
| Biologija | 0% | 0% | **33%** | **33%** | 0% | 0% | 0% | **33%** | 0% | 0% | 0% |
| Geografija | **33%** | 0% | 0% | **33%** | 0% | 0% | 0% | **33%** | 0% | 0% | 0% |
| Chemija | 0% | 0% | 0% | **33%** | **33%** | 0% | 0% | 0% | **33%** | 0% | 0% |
| Fizika | 0% | **100%** | 0% | 0% | 0% | 0% | 0% | 0% | 0% | 0% | 0% |
| IT | 0% | **25%** | **50%** | **25%** | 0% | 0% | 0% | 0% | 0% | 0% | 0% |
| Kūno kultūra | **20%** | **40%** | **20%** | 0% | 0% | 0% | 0% | 0% | 0% | **20%** | 0% |
| Dailė | 0% | 0% | 0% | 0% | 0% | **50%** | 0% | 0% | 0% | **50%** | 0% |
| Dorinis | **100%** | 0% | 0% | 0% | 0% | 0% | 0% | 0% | 0% | 0% | 0% |

Per pamokas mokytojai atkreipia mokinių dėmesį, kaip praktiškai būtų galima panaudoti įgytas žinias. Pedagogų tyrimo rezultatai atskleidė, jog dorinio ugdymo dalykas (100%) ir fizika (90%) yra susiję su gyvenimu, sudėtingiau su gyvenimiškomis situacijomis susieti chemiją, istoriją, dailę ir rusų kalbą.

Galima teigti, jog 71% apklaustųjų mokytojų pamokos pradžioje visada suformuluoja pamokos uždavinį, ir 29 % mano, jog užtenka pamokos uždavinį suformuluoti tik kartais.

83% mokytojų mano, kad jie yra mokytojai demokratai ir tik 17% galvoja, kad jie yra autokratai.

Apklausus mokytojus apie tai, ar jų pamokose diskusijos vyksta ir jos yra naudingos, 54% atsakė, kad naudingos, ir 46% tik kartais diskutuoja.

Iš mokytojų tyrimo sužinota, kad 71% mokytojų savo mokinius pagiria dažnai, trečdalis apklaustųjų atsakė, kad retai. Kad pagyrimai teigiamai veikia mokinius, galvoja beveik visi apklaustieji (96%).

56% apklaustųjų pedagogų tikrai skiria mokiniams užduotis, kurių metų moksleiviai skatinami aktyviai dirbti tarpusavyje, analizuoti ir kurti, 32% , ko gero, visuomet skiria, 12%, ko gero, ne visuomet.

### 79% mokytojų tik kartais, užduodami mokiniams atlikti darbus, rekomenduoja dalį informacijos susirasti patiems ir 17% mokytojų visada dalį informacijos rekomenduoja susirasti patiems mokiniams.

### Apklausus mokytojus, kaip dažnai jie vertina mokinių žinias, 58% atsakė, kad turi savo sistemą, 21% vertina išmokus temą, 17% išmokus skyrių ir tik 4% kiekvieną pamoką. Jei mokiniams iškyla mokymosi sunkumų, net 62% mokytojų aiškina individualiai, 31% skiria papildomą pamoką, o 7% mokytojų neturi tam laiko.

Atlikus mokytojų apklausą apie tai, kaip dažnai jie naudoja grupinį darbą, 38% atsakė, kad praėjus pamokų ciklą, 13% kiekvieną pamoką, 4% nenaudoja ir 46% naudoja tik kartais.

Apklausus mokytojus, ar jie diferencijuoja užduotis per pamokas, 58% atsakė, kad kartais, visada diferencujuoja 21% ir nediferencijuoja taip pat 21%. Namų darbus kartais diferencijuoja 38%, visada 21% ir niekada 42% mokytojų.

Mokinius visada supažindina su atsiskaitomojo darbo vertinimo kriterijais 88% mokytojų, 12% mokytojų supažindina kartais. Mokytojai, bendradarbiaudami su tėvais TAMO dienyne, tėvams pranešimus dažniausiai rašo apie mokinių darbą pamokoje (22%), apie mokinių elgesį pamokoje (19%), pagyrimus (19%).

**Mokytojai pateikė pamokų nelankymo sprendimo būdų:**

1. Kiekvienas klasės darbas vertinamas teigiamu kaupiamuoju balu, o neatliktas (aišku, ir praleista be priežasties pamoka) vertinamas neigiamu kaupiamuoju balu. Tuomet mokiniai skatinami teisinti arba lankyti pamokas, nes dvejetai baugina.

2. Pamokų nelankymo sprendimo būdu turi rūpintis mokyklos administracija, kurdama nuobaudų sistemas, informuodama tėvus (globėjus) ir pan. Šiuo metu veikianti sistema - svarstymas gerovės komisijoje - yra neefektyvus, nes trūksta glaudaus ryšio su socialine darbuotoja. Mūsų gimnazijoje dirbanti socialinė darbuotoja nepadaro visko, kad mokinių lankomumas būtų geresnis. Trūksta grįžtamojo ryšio. Atiduodi ataskaitas apie lankomumą ir neaišku, kokių priemonių vėliau imtasi, o gal visai nesiimta. **Reikia daugiau kontrolės: klasės vadovo, tėvų, socialinės darbuotojos, administracijos dažnesnių patikrinimų ryte ir viešai paskelbiamų nuobaudų.**

3. Turi būti taikomos tam tikros bausmės. Tiesiog nelankomumą reikėtų fiksuoti, mokinius kontroliuoti, kalbėtis su mokiniais nuolat, sistemingai, o ne prisimenant apie tai kartais. Drausmės lapai turėtų būti naudojami kiekvieną dieną (ir su mokytojų parašais). Iškart (po pamokų) klasių vadovai turėtų informuoti tėvus žinutėmis arba skambučiais (I-II kl.)

4. Reikėtų atkreipti dėmesį į tvarkaraštį, nes mokiniams po dviejų ar daugiau laisvų pamokų (langų) ateiti į septintą ar aštuntą pamoką yra gana sudėtinga. Reiktų laisvalaikio zonos, kurioje jie galėtų būti per laisvas pamokas.

5. Nelankantys turėtų būti skelbiami viešai. Be to, daugiau atsakomybės turėtų prisiimti tėvai. Labai daug priklauso nuo mokytojo, jeigu mokiniui patinka mokytojo dėstomas dalykas, tai ir problemų dėl pamokų lankomumo nebus. Reikia į mokyklą kviesti tėvus.

6. Griežtinti atsiskaitymą už praleistas pamokas Be pateisinamos priežasties praleidus dešimt pamokų, laikyti įskaitą, praleidus penkias – rašyti darbą iš praleistų temų.

## Mokytojų atsakymų išvados:

1. Galima teigti, jog dauguma mokytojų (lietuvių kalbos, matematikos, anglų kalbos, kūno kultūros, informacinių technologijų) nuolat kalba, kaip mokiniai galės panaudoti įgytas teorines ir praktines žinias gyvenime.

2. Galima pasakyti, kad tik pusė apklaustų mokytojų atsakė, kad tik kartais diskutuoja pamokų metu su mokiniais ir naudoja grupinį darbą.

3. Mokytojo pagyrimai teigiamai veikia mokinius – taip galvoja beveik visi apklaustieji mokytojai.

### 4. Tik 17% mokytojų, užduodami mokiniams atlikti darbus, rekomenduoja dalį informacijos susirasti patiems.

5. Penktadalis mokytojų niekada nediferencijuoja užduočių pamokų metu, o namų darbų nediferencijuoja beveik pusė (42%) mokytojų.

## Mokytojų atsakymų rekomendacijos:

1. Mokytojai turi prisiminti, jog reikia skirti daugiau dėmesio pokalbiams apie praktines žinių panaudojimo galimybes.

2. Taikyti įvairesnius mokymo metodus pamokų metu (diskusiją, grupinį darbą ir pan.)

3. Rekomenduotina mokytojams diferencijuoti užduotis per pamokas, taip pat namų darbus, konsultacinių valandų laiką skirti mažiau gebėjimų ir patirties turinčių moksleivių gebėjimų tobulinimui.

4. Rekomenduotina dažniau priminti moksleiviams apie tai, jog mokytojai visuomet pasiruošę bendradarbiauti pamokų metu, ir padrąsinti moksleivius nebijoti klausti ir prašyti pagalbos, jeigu jos reikia.

5. Administracijai ir mokytojų tarybai atsižvelgti į mokytojų pasiūlymus dėl pamokų nelankymo sprendimo būdų.